Nr. ................/.............................2021

# AndreeREFERAT DE APROBARE

***a proiectului de ordin privind modificarea Ordinului ministrului mediului și gospodăririi apelor nr. 594/2006 pentru aprobarea Certificatului de atestare privind obligaţiile la Fondul pentru mediu***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de Ordin privind modificarea Ordinului ministrului mediului și gospodăririi apelor nr. 594/2006 pentru aprobarea Certificatului de atestare privind obligaţiile la Fondul pentru mediu.

**Baza legală a proiectului de ordin supus aprobării** o constituie prevederile   
art. 11 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, conform cărora ”*Formularele şi instrucţiunile de utilizare a acestora privind administrarea creanţelor datorate bugetului Fondului pentru mediu se aprobă prin ordin al conducătorului autorităţii publice centrale pentru protecţia mediului”.*

**Rațiunea juridică a** **proiectului de ordin supus aprobării**este determinată de necesitatea asigurării cadrului legal aplicabil în domeniul actelor administrativ fiscale emise de Administrația Fondului pentru Mediu în activitatea de administrare fiscală a obligațiilor la Fondul pentru mediu.

Totodată, se asigură concordanța cu prevederile art. 7 alin. (2), lit. h) din Ordinul ministrului mediului nr. 572/2019 pentru depunerea declaraţiilor privind obligaţiile la Fondul pentru mediu prin mijloace electronice de transmitere la distanţă.

În fapt,prin actul normativ propus se asigură utilizarea exclusivă a serviciului "Depunere declaraţii on-line" pentru obținerea certificatului de atestare privind obligațiile la Fondul pentru mediu, atât de către operatorii care dețin un cont de acces și parolă, cât și de către cei înrolați în aplicaţia informatică, conform Ordinului ministrului mediului nr. 572/2019 pentru depunerea declaraţiilor privind obligaţiile la Fondul pentru mediu prin mijloace electronice de transmitere la distanţă.

Prezentul ordin va asigura accesul direct, facil și rapid al tuturor operatorilor economici la serviciul electronic de eliberare certificate fiscale care este pus la dispoziția acestora, în mod gratuit, de Administrația Fondului pentru Mediu, eliminându-se:

- timpii de analiză, avizare, eliberare a acestor acte administrativ fiscale, dar și contactul direct cu reprezentantul contribuabilului;

- cheltuielile de comunicare a certificatelor de atestare privind obligaţiile la Fondul pentru mediu;

- întârzierile generate de întocmirea eronată a solicitărilor de eliberare a certificatelor de atestare privind obligaţiile la Fondul pentru mediu;

- situațiile care fac imposibilă generarea certificatelor de atestare privind obligaţiile la Fondul pentru mediu și care generează activitate suplimentară de notificare a solicitanților;

- contactul direct cu resursa umană a Administrației Fondului pentru Mediu, ca măsură de prevenție în cazul unor epidemii, pandemii ori situații de urgență pe teritoriul României.

În concordanță cu normele de tehnică legislativă, proiectul de ordin înaintat modifică Ordinul ministrului mediului și gospodăririi apelor nr. 594/2006 pentru aprobarea Certificatului de atestare privind obligaţiile la Fondul pentru mediu, publicat în Monitorul Oficial al României, Partea I, nr. 535 din 21 iunie 2006.

Pentru motivele invocate, vă rugăm să aprobați ***Ordinul privind modificarea Ordinului ministrului mediului și gospodăririi apelor nr. 594/2006 pentru aprobarea Certificatului de atestare privind obligaţiile la Fondul pentru mediu.***

**PREȘEDINTE,**

**Fülöp Lóránd-Árpád**

Șef serviciu Analiză și Avizare DJ,

Andreea Coman